Heno grafystė

Heno grafystė, Hainauto grafystė (, ) – istorinė valstybė dabartinėje pietų Belgijoje, viena iš Septyniolikos Provincijų.

 Istorija 
Grafystė įkurta 1071 m., susijungus Monso grafystei, pietinėms Brabanto kunigaikštystės žemėms ir Valensienų markgrafystei. Nuo to laiko Heno visuomet buvo dinastinėse unijose su keletu valstybių. Iš pradžių čia valdė Flandrijos ir Avesnes (Olandijos grafystės) dinastijos. Nuo 1345 m. čia įsitvirtino Bavarijos Vitelsbachų dinastija.

1432 m. Heno soste įsigalėjo Burgundų dinastija, ir grafystė buvo įjungta į Burgundijos Nyderlandus. Taip vėliau ji virto viena iš Septyniolikos Provincijų.

Po Nyderlandų revoliucijos Heno sudarė dalį Pietinių Nyderlandų. 1795 m. ją prijungus prie Prancūzijos, grafystė galutinai panaikinta.

Kategorija:Septyniolika Provincijų

Kategorija:Europos grafystės
Kategorija:Belgijos istorinės valstybės
Kategorija:Pietiniai Nyderlandai